Gestapomuseet

Gestapomuseet er et digitalt opplevelsessenter i Bergen på adressen Veiten 3. Inngangen til Gestapomuseet ligger i Chr. Michelsens gate 10. Selve museet ligger i byggets 4. etasje. Heis for bevegelseshemmede finnes i inngang fra Veiten 3.  

Bygget ble oppført av Bergen Haandværk- og Industriforening i 1940. Arkitekt Ole Landmark tegnet bygget som er i nyklassisistisk stil, og satt opp i det gamle brannstrøket etter bergensbrannen (1916) i delen som fikk navnet Kvartal S.   

Bygget ble annektert som den sivile okkupasjonsmyndighets hovedkvarter for Vestlandet under okkupasjonen, der Giebetskommissariatet som regionalavdeling under Rikskommissariatet. Okkupanten flyttet inn i byggets 1-3 etasje, mens Sicherheitspolizei som var det tyske sikkerhetspolitiet (Sipo) med sine underavdelinger tok i bruk 4-5 etasje, allerede fra juni 1940. Bruken vedvarte gjennom alle fem krigsårene. De ansatte forlot bygget i all hast da meldingen om tysk kapitulasjon endelig ble bekreftet fra Oslo.   

Bygget ha på folkemunne fått tilnavnet "Gestapohuset", og navnet er stadig i daglig bruk. Navnet stammer fra sikkerhetspolitiets beryktede avdeling IV, som Geheime Staatspolizei (Gestapo). Dette var den utøvende avdelingen av sikkerhetspolitiet som gjennomførte de fleste terroraksjoner og arrestasjoner. Navnet ble over hele Europa blitt synonymt med vold og drap.  

Over 3000 fanger fikk oppleve Gestapohuset under krigen. De arresterte var for det meste personer som var aktive i Bergenske motstandsgrupper under 2. verdenskrig. Navnet på fangene som ble arrestert i Bergen finnes i arrestbøker for Bergen kretsfengsel og den såkalte "bevegelsesboken" med oversikt over fanger som ble transportert mellom ulike bygg og institusjoner i Bergen. 

I bygget finnes fire autentiske fangecellene bevart. I cellenes interiør er det også bevart inskripsjoner produsert under og etter krigen av fangene som satt innelåst i husfengselet. Det er bevart om lag 220 inskripsjoner. Antallet og kvalitet er høy i norsk sammenheng. Bevaringsgraden er antageligvis høy også i internasjonal sammenheng. 

Etter krigen ble husfengselet benyttet som venteceller når Bergen politikammers landssvikavdeling A3 skulle avhøre landssvikfanger og krigsforbrytere mens etterforskningen mot disse ble gjennomført. Bergen politikammer leide lokaler i bygget frem mot 1949 da etterforskningen i krigsoppgjøret for det meste var gjennomført.

Eksterne lenker 
 
  Omtale på Krigsmuseenes nettsider

Museer i Bergen
Bergens historie
Gestapo